
   AVIZ

   asupra
Propunerii legislative pentru înfiinţarea Muzeului Naţional al Victimelor Comunismului
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru înfiinţarea Muzeului Naţional al Victimelor Comunismului, trimisă cu adresa nr. Pl-x 410 din 30 octombrie 2017, înregistrată cu nr.4c-11/1021 din 31 octombrie 2017.
Senatul, în calitate de primă Cameră sesizată, a respins iniţiativa legislativă în şedinţa din ziua de 23 octombrie 2017.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.

Propunerea legislativă are ca obiect de reglementare înfiinţarea Muzeului Naţional al Victimelor Comunismului, în scopul cunoaşterii şi educării asupra perioadei comuniste a ţării noastre.

Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din 26 februarie 2019.
Membrii Comisiei au examinat propunerea legislativă supusă avizării, expunerea de motive, punctul de vedere al Guvernului României, transmis prin adresa cu nr.449/DRP din 23 martie 2018, conform căruia Guvernul nu susţine adoptarea iniţiativei legislative şi avizul favorabil, cu observaţii şi propuneri al Consiliului Legislativ, aviz cu nr.322 din 10 mai 2017.

În urma dezbaterilor, Comisia juridică, de disciplină şi imunităţi a hotărât, cu majoritate de voturi, avizarea negativă a propunerii legislative, în forma transmisă Comisiei juridice, de disciplină şi imunităţi de Biroul permanent, întrucât reglementarea se aprobă prin hotărâre a Guvernului, conform prevederilor art.16 alin.(1) din Legea nr.311/2003, şi nu prin lege. 
În raport de obiectul şi conţinutul reglementării, iniţiativa legislativă face parte din categoria legilor ordinare.
                               PREŞEDINTE,                          

                       SECRETAR,
                              Nicuşor HALICI                                                 Aida-Cristina CĂRUCERU
Consilier parlamentar,

